alexandrainst/scandi-wiki huggingface dataset:
Reppa kraftverk (Sogn og Fjordane)

Reppa kraftverk (også kalt Aurland V) er et vannkraftverk ved Njukebotn i Aurland kommune i Vestland.

Kraftverket ble åpnet i 1983.

En francisturbin på 9 MW utnytter et fall på 400 meter fra Reppvatnet. Midlere årsproduksjon er på 24 GWh.

Tilsiget er på 15 millioner m³ og nedslagsfeltet er på 25 km². 
Magasinkapasiteten er på 11 millioner m³. Reppvatnet er regulert mellom 1307 og 1292 moh. og Kreklevatn mellom 1477 og 1460 moh. Anlegget er hovedsakelig i drift tidlig på vinteren.

Etter å ha bli brukt til kraftproduksjon i Reppa ledes vannet gjennom en tunnel til  Aurland kraftverk.

Anlegget er eid og drives av E-Co Energi. Statkraft eier en liten del.

Referanser

Kilder
 
 NVE vannkraftdatabase
 Hafslund E-CO

Småkraftverk i Vestland
Kraftverk i Aurland
Hafslund E-CO Vannkraft
Statkraft
Aurlandsvassdraget
Kraftverk etablert i 1983
Kjosfoss kraftverk

Kjosfoss kraftverk er et vannkraftverk i Flåmsdalen i Aurland kommune i Vestland.

Kraftverket utnytter vannet i Flåmselva og fallet i Kjosfossen. Reinungavatnet er regulert mellom 765 og 763 moh og Seltuftvannet mellom 812 og 808 moh. Rørgaten er 425 meter lang. Nedstrøms ligger Leinafoss kraftverk.

Installert effekt er 3,6 MW fra to aggregat. Midlere årsproduksjon er på 24 GWh.

Anlegget er eid og driftes av Bane Energi. Ett aggregat med ca 25% av produksjonen brukes til drift av jernbane, resten går til vanlig forbruk i området. 


Historie
 
Kraftverket ligger tett inntil Kjosfossen holdeplass på Flåmsbana. Kraftstasjonens gulv ble lagt i høyde med skinnegangen slik at materialer kunne fraktes rett inn. Ved Bergensbanens anlegg (1898) ble det bygget et lite kraftverk med 80 meter fallhøyde. Staten hadde sikret seg fallrettene i fossen og strømmen ble brukt blant annet ved driving av Gravhalstunnelen. Vatnahalsen hotell fikk også strøm fra verket. Den første kraftstasjonen vi Kjosfossen var en av de første i Sogn og Fjordane. Murene er fortsatt synlige ovenfor Kjosfossen holdeplass. Ved anlegg av Flåmsbanen ble det bygget en større stasjon med mer fallhøyde. Reguleringen av Reinungavatnet ble også utvidet. Stasjonen ble bygget av NSB av hensyn til kraftforsyning til Flåmsbanas elektriske drift. Stasjonen ble satt i drift 27. oktober 1944 og noen uker senere gikk Flåmsbana på strøm. Kraftverket ble i 1969 bygget ut til 14 MW ifølge Gubberud og Sunde.

Referanser

Kilder
 
 NVE vannkraftdatabase
 Bane Nor

Eksterne lenker 
 Bilde av kraftverket og jernbanen

Småkraftverk i Vestland
Kraftverk i Aurland
Kraftverk etablert i 1944
Flåmsvassdraget
Waldheim-prosessene

Waldheim-prosessene er betegnelsen på en serie politiske prosesser som fant sted fra 21. april til 29. juni 1950 i tukthuset i den saksiske småbyen Waldheim i den daværende totalitære kommuniststaten DDR. 

Ca. 3 400 personer, overveiende konsentrasjonsleirfanger fra de sovjetopererte konsentrasjonsleirene i Bautzen, Buchenwald og Sachsenhausen, ble dømt i politiske skueprosesser for påståtte «krigsforbrytelser» og «nasjonalsosialistiske forbrytelser», noe som i realiteten betød at personene stod i opposisjon til stalinismen og SED-regimet. Etter at de siste sovjetiske interneringsleirene hadde stengt, ble fangene overgitt til DDR-myndighetene «for granskning av sine forbryterske aktiviteter og domfellelse av retten». 

Hver enkelt rettssak varte i gjennomsnitt tyve minutter, og noen kritisk gjennomgang av bevisene presentert av de stalinistiske myndighetene fant ikke sted. Prosessen ble nøye styrt av SED-ledelsen, og dommerne var ikke jurister, men «folkedommere» utvalgt på grunnlag av lojalitet til regimet og deretter gitt et kortvarig opplæringskurs. Dette skulle sikre at dommene var slik SED-ledelsen og de sovjetiske okkupantene ønsket. De få tilfellene hvor enkelte av dommerne oppviste motstand mot prosessen, ble massivt undertrykt. Blant de ansvarlige var Hilde Benjamin («Røde Hilde»), som i 1953 ble belønnet med posten som DDRs justisminister. 

Dommene skulle ikke være på mindre enn fem års tukthus. Hva forsvarerne angikk, i den grad slike var tilstedeværende, var dette utkommanderte statlige advokater. 

Av de tiltalte ble 32 dømt til døden, og 24 av disse henrettet. Bare 14 av de 3 400 personene fikk straffer på mindre enn fem år.

I tukthuset Waldheim/Sachsen omkom natt til 4. november 1950 ifølge dødsattestene 24 ungdommer av hjertesvikt med fem minutters mellomrom. I virkeligheten var de blitt hengt. 

Prosessene førte til internasjonale protester, og mange dømte ble løslatt i 1952. Andre fikk redusert straff. Thomas Mann skrev til Walter Ulbricht og spurte hvilken mening det ga å dømme folk «i nazismens villeste stil», nøyaktig slik «den til helvete ankomne Roland Freisler» hadde gjort. 

Waldheim-prosessene ble erklært ugyldige, og alle ofrene rehabilitert etter DDRs undergang. Noen av dommerne og statsadvokatene i prosessene ble stilt for retten ved tyske domstoler etter gjenforeningen, tiltalt for blant annet frihetsberøvelse.

Referanser

Litteratur 
 Fricke, Karl Wilhelm: Politik und Justiz in der DDR, Wissenschaft und Politik, Köln 1990, ISBN 3-8046-8568-4.
 Werkentin, Falco: Politische Strafjustiz in der Ära Ulbricht, Ch. Links, Berlin 1995, S.176ff, ISBN 3-86153-069-4.

Eksterne lenker 
  Foto fra prosessen, 21. juni 1950.

DDR
Hendelser i 1950
Humber Hornet

FV1620 Humber Hornet var en britisk panserjager utviklet spesielt for slipp fra fly. Den var basert på Humber FV1611 og så bare tjeneste med britiske fallskjermstyrker fra 1965. Den ble ikke bygget i stort antall og ble erstattet allerede på begynnelsen av 1970-tallet.

Malkara var navnet på et missil utviklet i samarbeid mellom Australia og Storbritannia. Den hadde en ladning tilstrekkelig til å slå ut selv de tyngste og best pansrede stridsvognene på den tiden.

Eksterne lenker 
 Australsk artikkel som omhandler Hornet med bilder.

Rakettpanserjagere
Maria Borelius

Maria Borelius (født  6. juli 1960) er en svensk journalist og tidligere politiker (moderat), riksdagsmedlem og statsråd (2006). Hun var handelsminister fra 6. til 14. oktober 2006 i regjeringen Reinfeldt. Grunnen til hennes avgang var at hun hadde fått hard kritikk for blant annet skatteplanlegging og bruk  av svart arbeidskraft. Samtidig forlot hun både sin riksdagsplass og politikken.

Borelius er utdannet biolog, men ble kjent som journalist, programleder og forfatter. Hun startet sin TV-karriere med programmet Trekvart i 1989, der hun var en av fire programledere. Hun har også vært programleder for vitenskapsprogrammene «Nova» , «Vetenskapens värld» og «Vetandets värld». Borelius har utgitt flere populærvitenskapelige artikler og bøker, samt bøker om foreldrerollen.

Sammen med Annie Wegelius startet Borelius i 1998 mediebedriften K-world som hadde e-læring som forretningsidé. Bedriften ble avviklet i 2002 etter at 700 millioner kroner i kapital hadde gått tapt.

Handelsminister   
Borelius' åtte dager i regjeringen besto av skandaler. Først ble det avslørt at hun hadde brukt svart arbeidskraft i hjemmet, noe hun forsøkte å unnskylde med at hun ikke hadde råd til å betale, til tross for at ekteparets sammenlagte inntekt på nittitallet var svært høyt. Det ble deretter avslørt at hun  ikke hadde betalt TV-lisens, noe hun ble politianmeldt for. Deretter ble det avslørt at hennes familie har en bolig i Falsterbo og bolig i Cannes som eies av et selskap i skatteparadiset Jersey. Hensikten med dette var å unngå svensk formuesskatt. Statsminister Fredrik Reinfeldt ba fredag den 13. oktober 2006 advokat Johan Gernandt sammen med Borelius å granske hennes privatøkonomi. Dagen etter meddelte statsministeren at Borelius hadde søkt avskjed som handelsminister, noe han aksepterte.

Forfatterskap 

Borelius utga i 2018 boken Hälsorevolutionen : vägen till en antiinflammatorisk livsstil, og boken ble raskt en salgssuksess. Den ble i 2019 oversatt til norsk og utgitt med tittelen Helserevolusjonen - veien til en antiinflammatorisk livsstil. Boken tar utgangspunkt i forfatterens egne erfaringer med å legge om til et såkalt antiinflammatorisk kosthold som angivelig skal gi bedre helse. Medisinske eksperter har stilt seg tvilende til påstandene som fremsettes i boken.

Referanser

Eksterne lenker 
 

Svenske ministre
Svenske riksdagsmedlemmer
Svenske riksdagsmedlemmer 2006–2010
Svenske forfattere
Svenske biologer
Svenske journalister
Personer innen alternativ behandling
Personer fra Täby
Juan Pablo Ángel

Juan Pablo Ángel (født 24. oktober 1975 i Medellín) er en colombiansk fotballspiller som spiller i den amerikanske MLS-klubben Los Angeles Galaxy. Han begynte sin profesjonelle karriere som fotballspiller i Atlético Nacional i hjembyen Medellín i Colombia. Han spilte i klubben fra 1993 til 1997. I 1997 ble han solgt til Club Atlético River Plate i Argentina. Der ble han til år 2000. Fra 2000 har han spilt i Aston Villa. I 2007 signerte han med Red Bull New York, hvor han hadde stor suksess i fire sesonger. Etter 2010-sesongen ville ikke Àngel forlenge kontrakten med New York og ble dermed bosman-spiller. Han ble plukket opp av Los Angeles Galaxy i desember 2010.

Han har spilt over 30 landskamper for sitt land .

Referanser

Eksterne lenker 
 

Colombianske fotballspillere
Fotballspillere for Atlético Nacional
Fotballspillere for CA River Plate
Fotballspillere for Aston Villa FC
Fotballspillere for New York Red Bulls
Fotballspillere for Los Angeles Galaxy
Personer fra Medellin
Kristin Frogner

Kristin Bortolotti (født Kristin Borge Frogner 25. februar 1978) er en norsk skuespiller, musiker, skulptør og forfatter. 

Hun er kjent for sin rolle i Hotel Cæsar, hvor hun spilte Charlotte Iversen / Anker-Hansen.
Hun har studert teater ved Royal Academy of Dramatic Art i London og kunst på det ameriknske The Florence Academy of Art i Firenze i Italia.

Hun har to barn fra ekteskap med meksikansk-italienske Jorge Bortolotti. I 2018 ga hun ut barneboken Den magiske pappesken som hun hadde både skrevet og illustrert.

Diskografi 

 2005: Just Another Girl
 2009: Follow the Butterflies

Forfatterskap 
 2018: Den magiske pappesken, barnebok, Cappelen Damm

Referanser

Eksterne lenker 
 
 Kristin Frogners offisielle hjemmeside Inneholder blant annet musikkvideoer og bilder samt bilder av hennes skulpturer og skisser.
 Kristin Frogners side på MySpace 

Norske skuespillere
Skuespillere i Hotel Cæsar
Regi (Studentersamfundet i Trondhjem)

Regi (uttales r'essji) er lys- og sceneteknisk gjeng ved Studentersamfundet i Trondhjem. Det er en gruppe på rundt 18 medlemmer som står for lyssetting av alle konserter, teaterforestillinger og samfundsmøter ved Studentersamfundet, samt vedlikehold av scenene (Storsalen, Klubben og Knaus). I lyskasterparken til Regi inngår over 300 konvensjonelle lyskastere, samt en del moving heads, scannere, røykmaskiner og flere velrenommerte lysbord. Gjengen disponerer et mekanisk verksted, en elektrolab, samt en egen etselab for produksjon av goboer.

Rekruttering
Regi drives, som alle andre gjenger ved Studentersamfundet, av studenter på frivillig basis. For å opprettholde det tekniske kompetansenivået som er nødvendig for virksomheten, har medlemskap i gjengen en bindingstid på tre år. Regi fornyes i begynnelsen av hvert høstsemester med 6 til 7 medlemmer. Disse rekrutteres fra hele studentmassen i Trondheim.

Inntil 1975 var det bare NTH-studenter med i Regi. I 1973 fikk gjengen sitt første kvinnelige medlem og ti år senere sin første kvinnelige sjef.

Historie
Regi ble opprettet i 1929, samme år som Studentersamfundet flyttet fra Circus (et gammelt sirkusbygg i Prinsens gate) og inn i det runde huset der det holder til i dag. Flyttingen innebar overgang til elektrisk lys. Anlegget for lysregulering var til dels hjemmelaget og bygd etter nye prinsipper utviklet på NTH. Dette anlegget sto helt fram til 1955 da Regi fikk sitt 3. generasjons lysanlegg, og det gamle ble solgt til Trøndelag Teater.

Opp gjennom årene har Regi vært blant de første med tekniske nyskapninger, særlig når det gjelder lysteknisk utstyr. Det har vært mulig fordi enkelte gjengmedlemmer har kunnet kombinere sin virksomhet med årsarbeid og diplomoppgaver på NTH. Mye av de tekniske innretningene Regis medlemmer har laget opp gjennom årene, er fortsatt i bruk i dag. Dreiescenen, det roterende scenegulvet på Storsalsscenen, ble bygd i 1947 av studenter under Orvar Braatens ledelse. Den er siden blitt oppgradert med en girkasse for kraft- og hastighetsregulering. Andre egenproduserte innretninger som fortsatt eksisterer i dag, er rundhorisonten (1961), trekkbro (1963), lysbro (1965), lampelager (1971), tårn (1971) og flankeoppheng (1971). Også et rikholdig utvalg av scenetepper ble til på 60- og 70-tallet.

Studentersamfundet i Trondhjem
Advent Christian Church

Advent Christian Church er et religionssamfunn innen adventistbevegelsen som hovedsakelig har medlemmer i USA og Canada. 

Kirken ble organisert i 1860 i Salem i Massachusetts. De første medlemmene hadde bakgrunn i William Millers forkynnelse. Kirken har i dag sitt hovedsenter i Nord-Carolina og er organisert i fem regioner i USA og Canada. Den hadde i 2002 omring  medlemmer i omkring 300 menigheter. Den driver misjonsvirksomhet i flere land i Asia. Kirken driver også Aurora University, som ble opprettet like etter kirkens grunnleggelse.

Kirken holder frem at alle døde er ved ubevissthet frem til Jesu gjenkomst, da det skal holdes dom og deretter opprettes et rike på jorden. Medlemmene bruker den første dagen i uken til religiøs virksomhet. Kirken har ingen regler om kosthold, slik Syvendedagsadventistene har.

Eksterne lenker 
 Advent Christian General Conference 
 Aurora University

Adventistene
Salem (Massachusetts)

Salem er administrasjonsbyen i fylket Essex County i den amerikanske delstaten Massachusetts. Kystbyen ligger i regionen North Shore som en av de viktigste for historien i New England. Den er blant de mest betydningsfulle havnebyene i puritansk historie i USA. Byen ble grunnlagt i 1626 som en av de første i landet og har bevart både rådhus og en rekke andre sentrumshus fra 1600-tallet. Den fikk status som britisk koloni i 1629.

Byen Salem hadde en befolkning på 41 340 innbyggere ved folketellingen i 2010. Salem og Lawrence var fylkesseter for Essex County før opphevelsen av fylkesregjeringen i 1999.

Byen er mest kjent for hekseprosessene i Salem, som pågikk i ett år fra 1692 til 1693 og førte til at 20 mennesker ble henrettet som hekser, og ytterligere minst fem døde i fengsel, etter løse påstander fra andre byborgere. Dagens Salem har mye av sin kulturelle identitet knyttet til historien om disse hekseprosessene: politibilene er merket med heksesymbol, en lokal barneskole heter Witchcraft Heights Elementary School, idrettslaget på den videregående skolen i byen blir kalt for «the Witches» og så videre. I turistreklamen markedsføres Salem som en blanding av historiske steder og et levende sentrum med mer enn 60 restauranter og kafeer.
10. januar 2013 signerte president Barack Obama ordre HR1339 som utpeker Salem som opprinnelsessted for USAs nasjonalgarde.

I Salem er det ulovlig for et ektepar å sove naken i et leid rom.

Referanser

Litteratur 
 Booth, Robert (2011): Death of an empire : the rise and murderous fall of Salem, America's richest city, 1. utg., New York: Thomas Dunne Books, ISBN 978-0-312-54038-8
 Morris, Richard J. (desember 2000): «Redefining the Economic Elite in Salem, Massachusetts, 1759-1799: A Tale of Evolution, Not Revolution» i: The New England Quarterly, 73 (4), s. 603–624.
 National Park Service: «Salem Maritime Salem Maritime National Historic Site: Official Map and Guide» (PDF), United States Department of the Interior
 Norton, Mary Beth (2002): In the Devil's Snare: The Salem Witchcraft Crisis of 1692, 1. utg., New York: Alfred A. Knopf, ISBN 0-375-40709-X

Eksterne lenker 
 
 Salemweb.com
 Salems kvinnehistorie

Byer i Essex County i Massachusetts
Bosetninger etablert i 1626
1626 i Massachusetts
Byer i Massachusetts
Frederiks hospital

Det kongelige Frederiks Hospital var Danmarks første sykehus i ordets nåværende betydning, opprettet av kong Frederik V. De første pasientene ble innlagt i 1757.

Bygningene som ligger i Bredgade i bydelen Frederiksstaden i København – i de bygningene som i dag huser Designmuseum Danmark – ble tegnet og påbegynt oppført av Laurids de Thurah og Eigtved i 1752–1757 (Eigtved døde i 1754).  Offisielt ble det innviet på kongens fødselsdag 31. mars. 

Den staselige Bredgade ble på 1600-tallet omdøpt til Norgesgade – men lokalbefolkningen fortsatte å si Bredgade, så fra 1877 ble dette igjen offisiell adresse. 

Sykehuset ble drevet som en selveiende institusjon med det formål å yte ubemidlede pasienter fri kur og pleie. Fra 1752 ble overskuddet fra Norges postverk brukt til sykehusets drift. En kongelig resolusjon datert 22. desember 1756 meddelte at det norske postverkets overskudd i all evighet skulle gå til Frederiks hospital. Bare i perioden 1752-71 beløp det seg til 157.000 riksdaler. 

I H.C. Andersens eventyr Lykkens kalosjer setter kandidaten hodet sitt fast i gitteret foran Frederiks hospital. 

I 1910 ble sykehuset nedlagt ved opprettelsen av Rigshospitalet. Administrativt hørte Frederiks Hospital inntil 1848 under det danske kancelliet, 1848–1871 under det danske justisministeriet og deretter under Ministeriet for Kirke- og Undervisningsvæsenet.

Frederiks Hospital inneholdt i 1759–1787 dessuten Fødselsstiftelsen. Foran kjellervinduet her fikk Struensee igjennom at det ble satt ut en kasse hvor fortvilte mødre kunne legge fra seg barn født utenfor ekteskap. Etter tre år ble kassen likevel fjernet, da «den så skammelig ble misbrukt, at lidderlighet og frekkhet derved tiltar».

I 1919 ble bygningene skjenket til Designmuseum Danmark.

Referanser

Sykehus i Danmark
Københavns historie
Frederiksstaden
Etableringer i 1757
1750-årene i Danmark
Eple Trio

Eple Trio er en jazztrio med opphav fra Norges musikkhøgskole i Oslo, og gjorde ferdig Master-graden for improvisasjon/jazz utøvende i 2008. 

Bandet består av Andreas Ulvo (født 1983) – piano, Sigurd Hole (født 1981) – bass og Jonas Howden Sjøvaag (født 1978) – trommer. Bandet spiller moderne jazz med innslag av barokk og skandinaviske folketoner. Medlemmene spiller også med en rekke andre norske musikere, deriblant Karl Seglem, Jon Eberson og Mathias Eick.

Diskografi
 Made this (NorCD, 2007)
 The widening sphere of influence (NorCD, 2008)
 In the Clearing / In the Cavern (double album) (NorCD, 2010)
 Universal Cycle (Shipwreckords, 2014)
 5 (Shipwreckords, 2017)

Referanser

Eksterne lenker 
 

Norske jazzgrupper
Rentenist

En rentenist er en person som har en livsbærende inntekt fra renter på sine økonomiske plasseringer. Med andre ord en person som lever av en livrente. Uttrykket er ikke så ofte i bruk i dag, men var svært vanlig tidligere. I liste over folketellinger ser man ofte personer omtalt med dette som yrkesbetegnelse. 

Etter at Norge ble en oljenasjon, er uttrykket også brukt om hele landet. Tankegangen er at rentene fra oljeformuen brukes i samfunnet, så Norge lever som en rentenist.

Rentenister i litteraturen 
Flere forfattere har skrevet om rentenister. Blant disse er
 Ernest Hemingway i novellen Herr og fru Elliot i novellesamlingen In Our Time fra 1925 
 Frank Wedekind i sitt drama fra 1891, Frühlings Erwachen. 
 En av karakterene i Maksim Gorkijs skuespill Sommergjester, Pavel Sjalimov, er også rentenist. Stykket ble spilt på Nationaltheatret i 1985 med Karl Hoff i rollen.
 Peter Egges drama Sønnen har rentenisten Olshausen. Stykket ble spilt på Nationaltheatret i 1901 med Harald Stormoen i rollen.

Eksterne lenker 
 Øyvind Vikan: Norge – en renteniststat? Hovedoppgave i statsvitenskap NTNU 2002

Personlig økonomi
Rente
Krigsrett

En krigsrett er en militær domstol som dømmer og fastsetter straff for soldater for brudd på militær strafferett. I tillegg krever Genève-konvensjonene at krigsfanger som er tiltalt for krigsforbrytelser blir prøvet etter samme prosedyrer som det ansvarlige landets egne soldater.

Standrett

En standrett er en hurtigarbeidende krigsrett som kan nedsettes ad-hoc i krigstid. En standrett administreres av øverste befal på stedet eller i kommandostillingen (tysk Kommandostand).

Retten består av minst en offiser av høyere grad, og en eller flere lavere offiserer. Det er ikke krav om noen juridisk utdannelse eller stilling. Standretten forsaker juridisk legitimitet for å oppnå hurtighet; den tiltalte domfelles raskest mulig etter forbrytelsen, og kan kun frifinnes eller idømmes dødsstraff. Standrett overfor egne soldater var utbredt før og under første verdenskrig, men ble normalt bare brukt mot fiendens fanger i annen verdenskrig.

Det er ingen kjente regler som tilsier at den anklagede har krav på forsvarer, men tradisjonelt har en av standrettens lavere offiserer opptrådt som forsvarer. Ved fellende dom er det ingen ankemulighet, og henrettelsen foretas som regel før soloppgang neste dag. Det er rapportert om tilfeller av standrett mot sivile og standrett sammensatt av kun én offiser av lavere rang under annen verdenskrig. Dette har ingenting med militær straffelov eller sedvane å gjøre og betraktes som en krigsforbrytelse.

Svært lite om standretten er lovregulert. Praksisen er i hovedsak regulert av sedvane. Det er for eksempel ingen grense for hvor høytstående offiserer som kan stilles for standrett, men i praksis er fellende dommer bare utstedt for menige og lavere offiserer. Offiserer av høy rang ble stilt for en normal krigsrett eller gitt muligheten til å begå selvmord.

Norge 
Krigsrett er en alminnelig brukt betegnelse for militære straffedomstoler i det hele, jfr. militær rettergang. Den militære rettergangslov av 29. mars 1900 brukte imidlertid uttrykket i snevrere betydning, nemlig om den domstol som i krigstid ordinært skulle være første instans i militære straffesaker. Ordningen med særskilte militære domstoler ble opphevet ved lov av 24. juni 1994. For krigstid gjelder imidlertid visse særregler for militære straffesaker, se straffeprosessloven av 22. mai 1981 kap. 34. Sakene kan sentraliseres til enkelte tingretter, saker for lagmannsrett skal alltid gå for meddomsrett (dvs. uten deltagelse av jury) og det er egne utvalg med militære meddommere både i første instans og i lagmannsretten.

Referanser

Litteratur 
 Aschehoug og Gyldendals Store norske leksikon 4. utgave, 2005-07
 Geir-Otto Johansen: Generaladvokaten og det militære rettsvesen : en historisk oversikt. Militære småjuridiske skrifter nr. 12, [Oslo] : Generaladvokatembetet, 1997  
Oth.prp. no 24 (1898.) Angaaende Udfærdigelse af en Lov om Rettergangsmaaden i militære Straffesager

Militær rett
Domstoler
Framruste kraftverk

Framruste kraftverk ligger i Skjåk kommune i Innlandet fylke.  Kraftverket ble satt i drift i 2005 og utnytter fallet på  fra Rauddalsvatnet.

Kraftverket ligger ved samløpet av elvene Framruste og Otta og er en del av Øvre Otta-utbyggingen.

Tilsiget er på , og nedslagsfeltet er på . Magasinkapasiteten er på .

Det er installert en francisturbin på 75 MW. Generator er på 85 MVA.  Normal årsproduksjon er på ca. 325 GWh.

Kraftverket eies av Øvre Otta DA og driftes av Eidsiva vannkraft.

Rauberget pumpestasjon ligger ved Raudalsvatnet. Det er en 15 km lang overføringstunnel fra Breidalsvatnet.

Den pumper vann fra Breidalsvatnet til Raudalsvatnet, når reuleringen av Raudalsvatnet gjør vannstanden her høyere. Deler av året renner vannet av seg selv.

Pumpestasjonen ble satt i drift i 2008. Eier er Glommens og Laagens Brukseierforening.

Det er installert tre pumper på 1,2 MW hver. De bruker ca 3,5 GWh i året. Breidalsoverføringen gir 140 GWh økt produksjon, hovedsakelig i Framruste kraftverk.

Referanser

Kilder
 
 NVE vannkraftdatabase
 Hafslund E-CO
 Hafslund E-CO om Rauberget pumpestasjon
 Eidsiva Energi
 Akershus Energi

Vannkraftverk i Innlandet
Hafslund E-CO Vannkraft Innlandet
Opplandskraft DA
Akershus Energi
Kraftverk etablert i 2005
Ottavassdraget
Kraftverk i Skjåk
Endokrinologi

Endokrinologi er læren om hormonsystemet. Den kliniske delen av faget omfatter en rekke sykdommer og strekker seg fra folkesykdommer som diabetes til sjeldnere tilstander som hypofysesykdommer. Endokrinologi er også læren om molekylære og fysiologiske effekter av hormoner.

Eksterne lenker 
  Norske retningslinjer for behandling av endokrinologiske sykdommer
  Medisinske og helsefaglige kunnskapsressuser innen endokrinologi. Helsebiblioteket.no.